Vikipediyada bu soyadlı müxtəlif adamlar haqqında məqalələr var, bax: Osmanlı (soyad).

**Erkin Osmanlı** (18 fevral 1989, Bakı) — **Erkin Love** səhnə ləqəbi ilə də tanınan Azərbaycan müğənnisi, bəstəkar-şairi, yazıçısı və aktyoru.

O, müğənni fəaliyyətinə 17 yaşı olarkən 2006-ci ildə başlamış və Lider TV-də yayımlanan Akademiya musiqili realiti şousunun və Eurovision Mahnı Müsabiqəsinin milli seçim turlarının finalçısı kimi məşhurdur.

Akademiya Realiti Şousu və İlk Məşhurluq
----------------------------------------

2006-ci ilin Sentyabr ayında Erkin uğurla Brilliant Dadaşovanın Akademiya realiti şousunun hər üç seçim mərhələlərini adlayaraq yarışmanın final mərhələlərinə vəsiqə qazanmışdır. Baxmayaraq ki, Erkin Azərbaycanda olduqca az sayda sevilən rok musiqisini təmsil edirdi və qeyri-adi avropasayağı görünüşünə görə ilk öncədən autsayder kimi qələmə verilən Erkin sonradan yarışmanın ən populyar iştirakçısına çevirildi və yalnız finala bir həftə qalmış yarışmanı 5-ci yerdə bitirərək tərk etdi.

Onun çıxışları qısa zamanda böyük səs-küyə səbəb olmuşdur və yarışmadan sonra İzzət Bağırov və Röya kimi sənətçilər rok janrında mahnılar yazdırmışdılar.

Akademiya-dan sonrakı illər və Eurovision Milli Seçim Turları
-------------------------------------------------------------

Akademiya şousundan sonra öz yaradıcılığına gedən Erkin özü haqda yenidən 2008 Eurovision Mahnı Müsabiqəsinin ilk milli seçim turlarında bildirmişdir. Seçim turlarını ilk beşlikdə bitirən Erkin, sonradan birdə 2011-ci ildə və 2014-cü ildə milli seçim turlarında iştirak etmişdir. 2014-cü ildə o Ukraynanın paytaxtı Kiyevdə keçirilən Böyük Səhnə yarışmasının finalçısı olmuşdur.

2012-ci ildə Erkin Moskvada yaşayan Azərbaycanlı-Yəhudi müğənni və bəstəkar-şair Safaellə birgə Baku Jazz Center-də konsert verərək ilk dəfə öz mahnılarını kütlə qarşısında ifa etmişdir.

Digər fəaliyyətləri
-------------------

Musiqi və yazıçılıqdan başqa Erkin bir ara reklam sahəsində Bakının öndəgedən şirkətləri ilə çalışmışdır və müxtəlif brendlər üçün adlar, sloqanlar və TV çarxlar yaratmışdır.

2014-cü ildə o, Dilarə Kazımova və onun həyat yoldaşının çəkildiyi və Erkinin eyni adlı şerinin əsasında çəkilən I Found You adlı qısa filmini təqdim etmişdir.

Yazdığı Mahnılar
----------------

| Mahnı | İl | İfaçı | Albom | Töhvəsi |
| --- | --- | --- | --- | --- |
| "Earthquake On the Dancefloor" | 2011 | ALIGEE feat. Azerilife Inc |  | Söz |
| "Yay"  | 2012 | Miri Yusif | Nirvana | Söz, musiqi |
| "Feels So Right"  | 2015 | Elnur Məmmədov |  | Söz, musiqi, bek-vokal |

İstinadlar
----------

1. ↑  "Arxivlənmiş surət". 2020-11-15 tarixində arxivləşdirilib. İstifadə tarixi: 2015-10-30.
2. ↑  "Arxivlənmiş surət". 2016-03-04 tarixində arxivləşdirilib. İstifadə tarixi: 2015-10-30.
3. ↑  "Arxivlənmiş surət". 2020-08-15 tarixində arxivləşdirilib. İstifadə tarixi: 2015-10-30.
4. ↑  "Arxivlənmiş surət". 2015-11-18 tarixində arxivləşdirilib. İstifadə tarixi: 2015-10-30.
5. ↑  "Arxivlənmiş surət". 2014-03-03 tarixində arxivləşdirilib. İstifadə tarixi: 2015-10-30.
6. ↑  "Arxivlənmiş surət". 2015-11-17 tarixində orijinalından arxivləşdirilib. İstifadə tarixi: 2015-10-30.
7. ↑  "Arxivlənmiş surət". 2015-11-18 tarixində orijinalından arxivləşdirilib. İstifadə tarixi: 2015-10-30.
8. ↑  "Arxivlənmiş surət". 2016-03-18 tarixində arxivləşdirilib. İstifadə tarixi: 2015-10-30.
9. ↑  "Arxivlənmiş surət". 2016-03-25 tarixində arxivləşdirilib. İstifadə tarixi: 2015-10-30.
10. ↑  "Arxivlənmiş surət". 2016-03-16 tarixində arxivləşdirilib. İstifadə tarixi: 2015-10-30.
11. ↑  "Arxivlənmiş surət". 2016-03-28 tarixində arxivləşdirilib. İstifadə tarixi: 2015-10-30.

Xarici keçidlər
---------------